ไปถอนฟันคุดมาโดยถอนปกติไม่ได้ผ่าไม่ได้เย็บ 3 วันยังมีอาการปวด + เวลาแปรงฟันแล้วบ้วนปากยังทีเลือดออกมาอยู่ทั้งๆที่ไม่ได้แปรงโดน และยังมีกลิ่นเลือดอยู่ในปาก แต่ไม่ได้ไหลเยอะเหมือนตอนถอนแรกๆแต่ไหลแบบซึมๆค่ะ เวลากลินน้ำลายจะเจ็บที่แผลค่ะ มีก้อนขาวๆที่แผลไม่แน่ใจว่าหนองหรืออะไร ควรไปพบทันตแพทย์มั้ยคะ หรือเป็นปกติที่เลือดไหลแบบซึมๆใน3วัน
สวัสดีค่ะ ปวดฟัน (Toothache) เป็นอาการปวดที่เกิดขึ้นบริเวณฟัน โดยอาจมีจุดเริ่มต้นการปวดจากภายในฟันหรือที่เหงือกและโครงสร้างกระดูกฟันรอบ ๆ มักรู้สึกปวดอย่างต่อเนื่องหรือปวดเป็นระยะ ๆ ไม่หาย สาเหตุที่พบได้บ่อยเช่นฟันผุ ฟันคุด หรือหลังการผ่าตัดการถอนฟันหรือการผ่าฟันคุดก็เหมือนเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้หากผ่านมา 3 วันแล้ว ยังปวดมากขึ้นเรื่อยๆ มีเลือดไหลซึมออกมาตลอด ร่วมกับมีกลิ่นเหม็นผิดปกติ อาจเป็นสัญญาณว่ามีการติดเชื้อที่แผลหรือมีภาวะเลือดหยุดยาก ควรกลับไปพบแพทย์ ก้อนขาวๆที่แผลน่าจะเป็นเนื้อเยื่อที่ร่างกายสร้างขึ้นมาเพื่อสมานแผล ไม่ควรไปแกะการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้